Născută la Vladivostok, regiunea Primorie, Siberia de Est, și absolventă a Universității Federale din Orientul Îndepărtat în 2014, „Bond Girl” era secretarul de presă personal al lui Serghei Șoigu din noiembrie 2017.
Supranumită și „Păpușa lui Șoigu”, Markovskaia a preluat poziția după ce femeia care ocupase anterior poziția a intrat în concediu de maternitate.
„7 ani au zburat ca un MIG-31”
„7 ani au zburat ca un MiG-31. Îmi voi aminti de această dată!”, a scris Rosiana, pe rețelele de socializare, precizând că va fi transferată „într-o altă funcție”.
Markovskaia are gradul de consilier de stat al Federației Ruse Clasa a II-a, așa cum este indicat pe pagina ei de pe site-ul Ministerului Apărării. Corespunde gradului militar de general-maior.
În 2019, într-un interviu pentru Moskovski Komsomoleţ, Markovskaia a spus că „aprobarea pentru o poziție atât de înaltă și responsabilă a fost un proces lung”.
„Este mai bine să întrebați ce nu s-a schimbat la viața mea”
Chestionată despre cum s-a schimbat viața ei după numire, ea a răspuns: „Este mai bine să întrebați ce nu s-a schimbat în viața mea! Doar numărul de telefon a rămas același”.
Markovskaia a explicat că sarcina ei a fost „să organizeze suport informațional pentru activitățile ministrului”.
Lucrând cu Șoigu, bruneta a contribuit la „implementarea mai multor politici”, inclusiv o schimbare a uniformei armatei, în 2017.
Înainte de această poziție, Markovskaia a fost corespondent și prezentator la compania de televiziune și Radio de Stat din Vladivostok, precum și la canalul tv al armatei, Zvezda, și la REN TV.
Între altele, în 2015, jurnalista l-a intervievat, pentru Zvezda TV, pe boxerul american Roy Jones Jr. (55 de ani), campion mondial profesionist la 4 categorii diferite de greutate, promițându-i că îl va învăța limba rusă.
La începutul acestei luni, Șoigu a fost retrogradat de Vladimir Putin și numit în funcția de secretar al Consiliului de Securitate, după 12 ani ca ministru al apărării. Fostul prim-vicepremier Andrei Belousov a fost instalat în locul lui Șoigu.
VEZI GALERIA FOTOPOZA 1 / 7Foto: Facebook și Instagram Rosiana Markovskaia